Dit was net die begin. Kort daarna, soos oudergewoonte, was hy weer douvoordag op ’n Saterdag wakker. In die week sukkel ons om hom uit die bed te kry vir skool, maar oor ’n naweek maak hy ons wakker. Deesdae word ons wakker gemaak met ‘n stemmetjie wat verkondig dat hy nou “klaar geslaap het”.
Ek kon nie regtig uitmaak waaroor die gesprek gaan nie, maar daar is in ‘n stadium vir die hasie gesê hulle gaan saam “sweeties” koop, maar dat hulle eers al hulle kossies moet opeet.